**แบบ ปค.4**

**องค์การบริหารส่วนตำบลกะหรอ**

**รายงานการประเมินองค์ประกอบของการควบคุมภายใน**

**ณ วันที่ 30 เดือน กันยายน พ.ศ. 2562**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| **1. สภาพแวดล้อมการควบคุม**  องค์การบริหารส่วนตำบลกะหรอได้สร้างบรรยากาศของการควบคุมภายใน เพื่อแสดงให้เห็นถึง   * 1. การยึดมั่นในคุณค่าของความซื่อตรงและจริยธรรม   2. ผู้กำกับดูแลมีความเป็นอิสระจากฝ่ายบริหารและมีหน้าที่กำกับดูแลให้มีการพัฒนาหรือปรับปรุงการควบคุมภายในรวมถึงการดำเนินการเกี่ยวกับการควบคุมภายใน   1.3 ผู้บริหารจัดให้มีโครงสร้างองค์กร สายการบังคับบัญชา อำนาจหน้าที่และความรับผิดชอบที่เหมาะสมในการบรรลุวัตถุประสงค์ของหน่วยงานภายใต้การกำกับดูแลของผู้กำกับดูแล | องค์การบริหารส่วนตำบลกะหรอ มีสภาพแวดล้อม  การควบคุมขององค์กร มีความเหมาะสม โดยมี  บรรยากาศของการควบคุมภายใน ดังนี้  **1.1 ความซื่อสัตย์และจริยธรรม**  องค์การบริหารส่วนตำบลกะหรอมีข้อกำหนดด้านจริยธรรมและบทลงโทษเป็นลายลักษณ์อักษร และเวียนให้พนักงานทุกคนทราบ พร้อมทั้งกำชับและการสั่งการจากผู้บริหาร ผู้บังคับบัญชาในการปฏิบัติตนให้อยู่ในหลักเกณฑ์ข้อกำหนดด้านจริยธรรม  1.2ผู้บริหารมีทัศนคติที่ดีและสนับสนุนการปฏิบัติหน้าที่ของภายในองค์การบริหารส่วนตำบลกะหรอ มีความมุ่งมั่นที่จะใช้การบริหารแบบมุ่งผลสัมฤทธิ์ของงาน มีการติดตามการปฏิบัติงานที่มอบหมายอย่างจริงจังและมีการควบคุม ดูแล อย่างใกล้ชิด เพื่อให้การปฏิบัติงานเป็นไปตามวัตถุประสงค์และเป้าหมายได้อย่างมีประสิทธิภาพ  องค์การบริหารส่วนตำบลกะหรอมีการจัดทำแผนผังโครงสร้างองค์กรที่ชัดเจน โดยมีคำสั่งแบ่งงานและมอบหมายงานที่ชัดเจน โดยระบุหน้าที่ของแต่ละบุคคลให้รับผิดชอบงานในด้านต่าง ๆ ตามโครงสร้างส่วนราชการที่กำหนดตามแผนอัตรากำลัง 3 ปี และมีการมอบอำนาจความรับผิดชอบ โดยผู้บริหารได้มอบอำนาจให้ตามความเหมาะสมกับหน้าที่ความรับผิดชอบในแต่ละตำแหน่ง เพื่อให้บรรลุเป้าหมายตามวัตถุประสงค์ของการดำเนินงาน |

**แบบ ปค.4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| 1.4 การแสดงให้เห็นถึงความมุ่งมั่นในการสร้างแรงจูงใจพัฒนาและรักษาบุคลากรที่มีความรู้ความสามารถที่สอดคล้องกับวัตถุประสงค์ของหน่วยงาน  1.5 การกำหนดให้บุคลากรมีหน้าที่และความรับผิดชอบต่อผลการปฏิบัติงานตามระบบการควบคุมภายใน เพื่อให้บรรลุวัตถุประสงค์ของหน่วยงาน | องค์การบริหารส่วนตำบลกะหรอ มีการกำหนดตำแหน่งที่ตรงกับภารกิจงาน และการเลื่อนตำแหน่งและอัตราเงินเดือนพิจารณาจากผลการปฏิบัติงาน โดยมีเกณฑ์การพิจารณาที่เป็นลายลักษณ์อักษร การพิจารณาอยู่ในรูปของคณะกรรมการ  องค์การบริหารส่วนตำบลกะหรอ มีการวางระบบการตรวจสอบภายใน ซึ่งมีผู้ปฏิบัติหน้าที่ตรวจสอบภายใน โดยมีการจัดทำแผนปฏิบัติการตรวจสอบภายในและมีการเสนอผลการตรวจสอบภายใน เพื่อให้ผู้บริหารนำไปพิจารณาวางแนวทางการบริหารงานตามนโยบายให้บรรลุวัตถุประสงค์ของการทำงาน |
| **2. การประเมินความเสี่ยง**  องค์การบริหารส่วนตำบลกะหรอ มีการประเมินความเสี่ยงที่เกิดจากปัจจัยภายในและภายนอกที่มีผลกระทบต่อวัตถุประสงค์และเป้าหมายของการดำเนินงานในองค์กร ด้วยวิธีที่เป็นระบบอย่างเพียงพอและเหมาะสม ดังนี้  2.1 การระบุวัตถุประสงค์การควบคุมภายในของการปฏิบัติงานให้สอดคล้องกับวัตถุประสงค์ของหน่วยงานไว้อย่างชัดเจนและเพียงพอที่จะสามารถระบุและประเมินความเสี่ยงที่เกี่ยวข้องกับวัตถุประสงค์ | องค์การบริหารส่วนตำบลกะหรอมีการประเมินความเสี่ยงได้ครอบคลุมและเหมาะสม สามารถป้องกัน และลดความเสี่ยงในระดับที่ยอมรับได้อย่างสมเหตุสมผล ดังนี้  องค์การบริหารส่วนตำบลกะหรอ มีการกำหนดวัตถุประสงค์และเป้าหมายในการดำเนินงานอย่างชัดเจน โดยยึดตามแนวนโยบายของผู้บริหาร ที่สอดคล้องกับอำนาหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537 (และที่แก้ไขเพิ่มเติม ฉบับที่ 7 พ.ศ. 2562) และพระราชบัญญัติกำหนดและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 |

**แบบ ปค.4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| 2.2 การระบุความเสี่ยงที่มีผลต่อการบรรลุวัตถุประสงค์การควบคุมภายในอย่างครอบคลุมทั้งหน่วยงาน และวิเคราะห์ความเสี่ยงเพื่อกำหนดวิธีการจัดการความเสี่ยงนั้น  2.3 การพิจารณาโอกาสที่อาจเกิดการทุจริต เพื่อประกอบการประเมินความเสี่ยงที่ส่งผลต่อการบรรลุวัตถุประสงค์  2.4 การระบุและการประเมินการเปลี่ยนแปลงที่อาจมีผลกระทบอย่างมีนัยสำคัญต่อระบบการควบคุมภายใน | องค์การบริหารส่วนตำบลกะหรอมีการกำหนดวัตถุประสงค์ของการดำเนินงานตามกิจกรรม โดยให้บุคลากรทุกคนประเมินความเสี่ยงจากหน้าที่ได้รับมอบหมายของตนเอง เพื่อให้บรรลุวัตถุประสงค์ของการทำงาน  องค์การบริหารส่วนตำบลกะหรอ มีการวิเคราะห์ปัจจัยภายในและปัจจัยภายนอก เช่น การปรับลดหรือเพิ่มบุคลากร การใช้เทคโนโลยีสมัยใหม่ เช่น ระบบ e-laas , ระบบ e-GP และระบบฐานข้อมูลบุคลากร รวมถึงระบบการลงทะเบียนผู้สูงอายุ อีกทั้งการเปลี่ยนแปลงกฎหมาย ระเบียบต่าง ๆ  องค์การบริหารส่วนตำบลกะหรอกำหนดหลักเกณฑ์การปฏิบัติงานขององค์กร โดยให้ข้าราชการและพนักงานทุกคนถือปฏิบัติตามระเบียบ ข้อบังคับเป็นแนวทางในการปฏิบัติงานแต่ละด้าน และให้หน่วยตรวจสอบภายในสอบทานการวางระบบควบคุมภายในเสนอผู้บริหารทราบ |

**แบบ ปค.4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| **3. กิจกรรมควบคุม**  3.1 การระบุและการพัฒนากิจกรรมการควบคุม เพื่อลดความเสี่ยงในการบรรลุวัตถุประสงค์ให้อยู่ในระดับที่ยอมรับได้  3.2 การระบุและพัฒนากิจกรรมการควบคุมทั่วไปด้านเทคโนโลยี เพื่อสนับสนุนการบรรลุวัตถุประสงค์  3.3 การจัดให้มีกิจกรรมการควบคุม โดยกำหนดไว้ในนโยบายประกอบด้วยผลสำเร็จที่คาดหวัง และขั้นตอนการปฏิบัติงาน เพื่อนำนโยบายไปสู่การปฏิบัติจริง | **กิจกรรมควบคุม**  3.1 บุคลากรมีส่วนร่วมในการกำหนดกิจกรรมการควบคุมภายในตามวัตถุประสงค์และประชุมปรึกษาหารือให้เข้าใจในการลดความเสี่ยงตามวัตถุประสงค์ของการควบคุมให้อยู่ในระดับที่ยอมรับได้  3.2 มีการจัดทำแผนที่ภาษีฯ และนำข้อมูลแผนที่ภาษีฯมาใช้ในการจัดเก็บภาษี และมีการประชาสัมพันธ์ตามสื่อต่าง ๆ เช่น เว็บไซต์ อบต.  และมีการประชุมชี้แจงให้บุคลากรทราบถึงวัตถุประสงค์ของกิจกรรมการควบคุมความเสี่ยง  3.3 มีการกำหนดหน้าที่และความรับผิดชอบไว้เป็นลายลักษณ์อักษร และมีการแจ้งเวียนการมอบหมายหน้าที่ความรับผิดชอบให้ทราบโดยทั่วกัน |
| **4. สารสนเทศและการสื่อสาร**  4.1 การจัดทำหรือการจัดหาและการใช้สารสนเทศที่เกี่ยวข้องและมีคุณภาพเพื่อสนับสนุนให้มีการปฏิบัติตามการควบคุมภายในที่กำหนด  4.2 การสื่อสารภายในเกี่ยวกับสารสนเทศ รวมถึงวัตถุประสงค์และความรับผิดชอบที่มีต่อการควบคุมภายใน ซึ่งมีความจำเป็นในการสนับสนุนให้มีการปฏิบัติตามการควบคุมภายในที่กำหนด | **สารสนเทศและการสื่อสาร**  4.1 องค์การบริหารส่วนตำบลกะหรอ มีการนำระบบสารสนเทศและการสื่อสารเข้ามาใช้ในการปฏิบัติงานให้มีประสิทธิภาพและเกิดประสิทธิผล โดยมีการจัดทำบัญชีและการเงินผ่านระบบ e-laas , การจัดซื้อจัดจ้างในระบบ e-GP ทำให้ลดความเสี่ยงในการบันทึกข้อมูลผิดพลาด รวมถึงการดำเนินงานด้านต่าง ๆ ในการปฏิบัติตามกฎหมาย ระเบียบ ข้อบังคับไว้อย่างถูกต้อง ครบถ้วน และเป็นปัจจุบัน  4.2 ทุกสำนัก/กอง มีการรวบรวมกฎหมาย ระเบียบและหนังสือสั่งการที่เกี่ยวข้อง และนำข้อมูลลงเว็บไซต์ของอบต. เพื่อใช้เป็นแหล่งข้อมูลในการค้นคว้าหาความรู้ |

**แบบ ปค.4**

|  |  |
| --- | --- |
| **องค์ประกอบของการควบคุมภายใน** | **ผลการประเมิน/ข้อสรุป** |
| 4.3 การสื่อสารกับบุคคลภายนอกเกี่ยวกับเรื่องที่มีผลกระทบต่อการปฏิบัติตามการควบคุมภายในที่กำหนด | 4.3 อบต.จัดให้มีการให้บริการต่าง ๆ เช่น ให้บริการปรึกษาแนะนำ รณรงค์ประชาสัมพันธ์ และการใช้ระบบสารสนเทศในการติดต่อสื่อสารอย่างเหมาะสม เข้าถึงและทันต่อเหตุการณ์ และจัดทำหนังสือแจ้งผู้มีส่วนร่วมหรือผู้ที่เกี่ยวข้องทราบ |
| **5. การติดตามประเมินผล**  5.1 การระบุการพัฒนา และการดำเนินการประเมินผลระหว่างการปฏิบัติงาน และหรือการประเมินผลเป็นรายครั้งตามที่กำหนด เพื่อให้เกิดความมั่นใจว่าได้มีการปฏิบัติตามองค์ประกอบของการควบคุมภายใน  5.2 การประเมินผลและสื่อสารข้อบกพร่องหรือจุดอ่อนของการควบคุมภายในอย่างทันเวลาต่อฝ่ายบริหารและผู้กำกับดูแล เพื่อให้ผู้รับผิดชอบสามารถสั่งการแก้ไขได้อย่างเหมาะสม | **การติดตามประเมินผล**  5.1 อบต.มีการติดตามผลในระหว่างการปฏิบัติงานอย่างต่อเนื่องและสม่ำเสมอ และรายงานให้ผู้บริหารทราบเป็นลายลักษณ์อักษร  5.2 อบต.มีการติดตามประเมินผลการดำเนินการตามกิจกรรมที่มีความเสี่ยงทุกงวด 3 เดือน เพื่อให้มีความมั่นใจว่าระบบการควบคุมภายในมีความเพียงพอ เหมาะสม หรือต้องดำเนินการปรับปรุงแก้ไข และมีการสรุปผลการดำเนินงานเสนอผู้บริหาร |

**ผลการประเมินโดยรวม**

องค์การบริหารส่วนตำบลกะหรอ มีองค์ประกอบการควบคุมภายในครบ 5 องค์ประกอบ มีประสิทธิผลและเพียงพอที่จะส่งผลให้การดำเนินงานในภารกิจต่าง ๆ ขององค์การบริหารส่วนตำบลกะหรอ บรรลุผลสำเร็จตามวัตถุประสงค์ และเป็นไปตามอำนาจหน้าที่ ตามพระราชบัญญัติสภาตำบลและองค์การบริหารส่วนตำบล พ.ศ. 2537 (และที่แก้ไขเพิ่มเติม ฉบับที่ 7 พ.ศ. 2562) อย่างไรก็ตามมีบางกิจกรรมที่ต้องปรับปรุงกระบวนการควบคุมเพื่อให้การปฏิบัติงาน มีประสิทธิภาพและประสิทธิผลยิ่งขึ้น จึงได้กำหนดวิธีการและแผนการปรับปรุงการควบภายในที่เหมาะสมไว้แล้ว

ลายมือชื่อ มนัสพงค์ สุทธิเดช

(นายมนัสพงค์ สุทธิเดช)

นายกองค์การบริหารส่วนตำบลกะหรอ

วันที่ 28 เดือน ตุลาคม พ.ศ. 2562